દોસ્ત અડધી ગુજરાત પોલીસ આજે પણ પોલીસ લાઈનમાં રહે છે, છતાં લોકો માને છે કે પોલીસ બહુ કમાય છે. રસ્તા ઉપર તું લાઈસન્સ વગરના વાહન પાસેથી એકસો રૂપિયા લેતા આખુ ગામ તને જુવે છે, પણ કલેકટર ઓફિસમમાં પોતાની ચેમ્બરમાં બેઠેલા તલાટી મામલતદાર રોજ ખીસ્સામાં સમાય નહીં એટલે પૈસા લઈ જાય પણ તેઓ બદનામ થતા નથી, પૈસા તો બધાને લેવા ગમે છે, પણ આંગળી તો કાયમ સામેવાળા તરફ જ ચિંધાય છે. તારા સાહેબ બહુ પ્રમાણિક છે તેવું તે સાંભળ્યું છે તે દિવાળીમાં કોઈની ભેટ સોગાદ લેતા નથી તેવી ચર્ચા છે, પણ સાહેબ દર દિવાળીમાં સ્વીઝરલેન્ડ અને બેંગ્કોકના પ્રવાસે જાય છે. તને કાકા-મામા- સસરા ગુજરી ગયા ત્યારે તેમને કાંધ આપવાનો સમય મળ્યો ન્હોતો, ઘરમાં કકળાટ થાય નહીં માટે સીક લીવ મુકી તું બેસણામાં જઈ આવ્યો હતો. તારી સાથે બધુ આવું જ થશે તેવું તે માની લીધું છે કારણ તું પોલીસવાળો છે.